Държавен вестник, бр. 8, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  8
10. насърчава и допринася за укрепването 
на международната и националната парт­
ньорска мрежа при разработване на проекти 
и програми в сферата на образованието и 
обучението;
11. създава условия за ефективното и про­
зрачно управление на средствата, предоставени 
от Европейския съюз;
12. разработва и прилага етични стандарти 
и процедури за недопускане и избягване на 
конфликт на интереси;
13. осъществява проекти и изследвания в 
областта на образованието, младежта и човеш­
ките ресурси в координация с Министерството 
на образованието, младежта и науката, Ми­
нистерството на труда и социалната политика, 
Националния център „Европейски младежки 
програми и инициативи“ и други национални 
и международни органи и организации.
Чл. 6. При изпълнение на дейността си 
центърът спазва следните принципи:
1. законосъобразност;
2. прозрачност на вътрешните правила и 
процедури;
3. последователност и предвидимост в про­
цеса на вземане на решения;
4. отговорност и отчетност;
5. равно третиране и недопускане на дис­
криминация;
6. разделяне на функциите и недопускане на 
корупционни практики и конфликт на интереси;
7. недопускане на двойно финансиране на 
проекти от европейски и национални източници 
на финансиране.
Чл. 7. Министърът на образованието, мла­
дежта и науката осъществява цялостен контрол 
върху административното и финансовото упра­
вление на центъра.
Раздел III
Структура и управление
Чл. 8. (1) Центърът е структуриран в 2 ди­
рекции, 2 звена и административен секретар.
(2) Общата численост на персонала на цен­
търа е 40 щатни бройки.
(3) Числеността на отделните организаци­
онни структури е посочена в приложението.
Чл. 9. Органи за управление на центъра са 
управителният съвет и директорът.
Чл. 10. (1) Управителният съвет се състои 
от трима членове – заместник-министър на 
образованието, младежта и науката, пред­
ставител на Министерството на финансите и 
представител на Министерството на труда и 
социалната политика. 
(2) Председател на управителния съвет е 
заместник-министърът на образованието, мла­
дежта и науката.
(3) Поименният състав на управителния 
съвет се определя със заповед от министъра на 
образованието, младежта и науката по предло­
жение на съответните министри.
Чл. 11. (1) Членове на УС се освобождават 
от министъра на образованието, младежта и 
науката:
1. по тяхно писмено искане;
2. при обективна невъзможност да изпълня­
ват задълженията си за повече от шест месеца;
3. при прекратяване на трудовото им право­
отношение със съответното ведомство;
4. по искане на ръководителя на ведомството, 
чиито представители са;
5. при системно неизпълнение на задъл­
женията.
(2) При освобождаване на член на управител­
ния съвет министърът на образованието, науката 
и младежта определя на негово място нов член 
от същата квота по реда на чл. 10, ал. 3.
Чл. 12. (1) Управителният съвет:
1. приема годишна програма за дейността 
на центъра и проект на бюджет за нейното 
осъществяване и ги представя на министъра 
на образованието, младежта и науката;
2. одобрява годишния доклад за дейността 
на центъра и го представя на министъра на 
образованието, младежта и науката;
3. одобрява годишния план за обществените 
поръчки на центъра;
4. прави предложения до министъра на обра­
зованието, младежта и науката за участието на 
центъра в международни програми и инициативи 
в областта на образованието и обучението;
5. одобрява вътрешни правила на работата 
на центъра, включително правила за финансо­
вата дейност и счетоводната политика, правила 
за подбор на външни оценители по проекти и 
правила за работната заплата; 
6. одобрява процедурни правила за оценя­
ване и управление на проекти, гарантиращи 
прозрачност на процедурите и равнопоставеност 
на участниците;
7. одобрява кодекс за поведение за служи­
телите в центъра;
8. взема решения за създаване на консулта­
тивни органи към центъра за гарантиране на 
прозрачност в дейността на центъра;
9. запознава се с резултатите от одитните 
проверки на центъра и следи за изпълнението 
на препоръките в одитните доклади и пред­
приетите действия от страна на директора във 
връзка с тях.